Okresná prokuratúra Senica 
Janka Kráľa 735, 905 45 Senica 	

Sp. zn. : Pv 426/13/2205	Senica, 20.5.2014
EEČ : 2-19-41-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Senica
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX 
	sídlo organizácie: XXXXX
3.	XXXXX 
	sídlo organizácie: XXXXX
4.	XXXXX 
	sídlo organizácie: XXXXX
Obsahom zmieru je:

obvinený XXXXX dňa 16.05.2014 vyhlásil, že spáchal skutok spočívajúci v tom, že dňa 25.03.2013 v čase o 06.15 h viedol za použitia svetelného a zvukového výstražného znamenia po ceste XXXXX v úseku XXXXX - XXXXX motorové vozidlo Hasičského a záchranného zboru značky Mercedes Benz Atego, evidenčné číslo XXXXX, pričom v kilometri 14,00, pri obchádzaní kolóny stojacich vozidiel prešiel v neprehľadnej zákrute do protismeru, kde sa zrazil s protiidúcim motorovým vozidlom značky Peugeot Partner, evidenčné číslo XXXXX, ktoré viedla XXXXX, nar. XXXXX, bytom XXXXX č. XXXXX, ktorej vozidlo bolo v dôsledku zrážky odrazené do v kolóne stojaceho vozidla značky Ford Transit, evidenčné číslo XXXXX, pričom poškodená XXXXX pri nehode utrpela podvrtnutie krčnej chrbtice bez úrazových zmien na kostnom skelete stavcov, pomliaždenie a podvrtnutie hrudnej a driekovej chrbtice ľahšieho charakteru a natrhnutie väzivového spojenia medzi kľúčnou kosťou a lopatkou vpravo  s dobou liečenia a práceneschopnosti 2 - 3 týždne a obvinený XXXXX svojím konaním porušil ustanovenie § 3 odsek 2 písmeno a/ a ustanovenie § 40 odsek 1 zákona NR SR číslo 8/2009 Z. z. o cestnej premávke, v znení neskorších predpisov,

-  urobil opatrenie na náhradu škody nahlásením nehody poisťovni,  

- a dňa 06.05.2014 zložil na účet Krajskej prokuratúry Trnava peňažnú sumu vo výške 160,- eur  určenú  na  všeobecne  prospešné  účely,  a to  vo  výške  80,-  eur  na  pomoc obetiam trestnej činnosti a vo výške 80,- eur XXXXX XXXXX, IČO: XXXXX 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX pod spisovou značkou ORP-66/DI-SE-2013.
dňa 25.03.2013 v čase o 06.15 h viedol za použitia svetelného a zvukového výstražného znamenia po ceste XXXXX v úseku XXXXX - XXXXX motorové vozidlo Hasičského a záchranného zboru značky Mercedes Benz Atego, evidenčné číslo XXXXX, pričom v kilometri 14,00, pri obchádzaní kolóny stojacich vozidiel prešiel v neprehľadnej zákrute do protismeru, kde sa zrazil s protiidúcim motorovým vozidlom značky Peugeot Partner, evidenčné číslo XXXXX, ktoré viedla XXXXX, nar. XXXXX, bytom XXXXX č. XXXXX, ktorej vozidlo bolo v dôsledku zrážky odrazené do v kolóne stojaceho vozidla značky Ford Transit, evidenčné číslo XXXXX, pričom poškodená XXXXX pri nehode utrpela podvrtnutie krčnej chrbtice bez úrazových zmien na kostnom skelete stavcov, pomliaždenie a podvrtnutie hrudnej a driekovej chrbtice ľahšieho charakteru a natrhnutie väzivového spojenia medzi kľúčnou kosťou a lopatkou vpravo  s dobou liečenia a práceneschopnosti 2 - 3 týždne a obvinený XXXXX svojím konaním porušil ustanovenie § 3 odsek 2 písmeno a/ a ustanovenie § 40 odsek 1 zákona NR SR číslo 8/2009 Z. z. o cestnej premávke, v znení neskorších predpisov,

Odôvodnenie: 
V uvedenej trestnej veci poverený príslušník Okresného dopravného inšpektorátu Okresného riaditeľstva PZ Senica uznesením ČVS:ORP-66/DI-SE-2013 zo dňa 31.5.2013 podľa § 199 odsek 1 Trestného poriadku začal trestné stíhanie pre prečin ublíženia na zdraví podľa § 158 Trestného zákona následne uznesením zo dňa 30.12.2013 podľa § 206 odsek 1 Trestného poriadku stíha XXXXX ako obvineného pre prečin ublíženia na zdraví podľa § 158 Trestného zákona na skutkovom základe uvedenom vo výroku tohto uznesenia. 

	Preskúmaním súvisiaceho spisového materiálu som zistila, že obvinený XXXXX sa svojím konaním dopustil prečinu ublíženia na zdraví podľa § 158 Trestného  zákona, pričom ide o prečin, za ktorý Trestný zákon ustanovuje trest odňatia slobody až na 1 /jeden/ rok, teda horná hranica trestu odňatia slobody pri tomto trestnom čine neprevyšuje hornú hranicu trestu odňatia slobody uvedenú v § 220 odsek 1 Trestného poriadku.  

Obvinený XXXXX a poškodení XXXXX, XXXXX, v zastúpení XXXXX, XXXXX XXXXX v zastúpení XXXXX a akciová spoločnosť XXXXX XXXXX, v zastúpení XXXXX uzavreli dňa 16.05.2014 pred probačným a mediačným úradníkom Okresného súdu v Senici XXXXX, XXXXX zmier, v ktorom všetci poškodení vyhlásili, že od obvineného nežiadajú náhradu škody a súhlasia s náhradou škody v takej výške, akú im uhradí poisťovňa zo zákonného poistenia vlastníka motorového vozidla, na ktorom obvinený spôsobil dopravnú nehodu. Zároveň poškodení vyhlásili, že týmto sú ich  nároky na náhradu škody v predmetnej veci plne uspokojené.  
 
Obvinený XXXXX slobodne, vážne, zrozumiteľne a určito vyhlásil, že spáchal skutok, pre ktorý je trestne stíhaný. Dňa 06.05.2014 zložil na účet Krajskej prokuratúry v Trnave peňažnú sumu 160,- eur určenú na všeobecne prospešné účely, a to vo výške 80,- eur na pomoc obetiam trestnej činnosti a vo výške 80,- eur XXXXX XXXXX, IČO: XXXXX. Táto suma nie je zrejme neprimeraná závažnosti spáchaného trestného činu.

Obvinený XXXXX ako i všetci poškodení súhlasili s uzatvorením zmieru.

Vzhľadom na povahu a závažnosť spáchaného trestného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery som dospela k záveru, že rozhodnutie o schválení zmieru a zastavení trestného stíhania je dostačujúce. 

Preto som rozhodla tak, ako je to uvedené vo výrokovej časti tohto uznesenia.  

Poučenie: 
Proti tomuto uzneseniu sťažnosť nie je prípustná. 

Mgr. Jaroslava Regásková
prokurátorka